Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kaks nädalat pärast resolutsiooni, mis eitas Templimäe piibellikku tausta,
kiitis UNESCO maailmapärandi komisjon heaks uue sarnase otsuse.
Egiptuses lõppesid täna esimesed
Egiptuse-Vene sõjalised ühisõppused.
Washington ootab ISISe vastaste kampaaniate kattumist
Mosulis ja Raqqas, mis viitab, et kohe käivitub operatsioon
rühmituse pealinna isoleerimiseks Süürias.
Kaks nädalat pärast resolutsiooni, mis eitas Templimäe piibellikku tausta,
kiitis UNESCO maailmapärandi komitee täna Pariisis heaks
sarnase Iisraeli-vastase otsuse.
Iisrael töötas viimase hetkeni vastuolulise hääletuse ärahoidmiseks.
Eelnõu algatanud palestiinlased ja Jordaania
võtsid veelgi karmima seisukoha
ja nõudsid kõigilt liikmesriikidelt sellele ühehäälset toetust.
Lääne toetuse saamiseks lubasid palestiinlased mahendada
kahe nädala eest vastuvõetud resolutsiooniga seotud sõnastust.
Tänane resolutsioon ei nimeta Iisraeli okupeerivaks võimuks
ega pane Nutumüüri jutumärkidesse.
Siiski ei maini tekst Templimäge
ja kasutab selle kohta vaid moslemitermineid
nagu Haram al-Sharif ja al-Aqsa väljak.
Vastutasuks muudatuste eest olevat palestiinlased saanud kinnituse
kõigilt liikmesriikidelt eelnõu ühehäälse vastuvõtmise kohta.
Kuid kui mitu riiki teatasid, et ei saa oma seisukohta enne hääletust muuta
teatasid palestiinlased ja Jordaania,
et kui resolutsiooni takistusteta vastu ei võeta,
esitavad nad Iisraeli vastu teise karmisõnalise eelnõu.
Neli Euroopa riiki, sh Poola, Soome, Kroaatia ja Portugal teatasid,
et jätavad igal juhul hääletamata.
Peaminister Netanyahu ütles vastuseks resolutsioonile,
et absurditeater jätkub.
Ta rõhutas, et radikaalsed islamijõud hävitavad mošeesid, kirikuid
ja arheoloogilisi objekte,
kui Iisrael on ainus riik regioonis, mis nende eest hoolitseb
ja lubab usuvabadust kõigile religioonidele.
Läänekaldal, Otnieli asunduse juures Hebroni mägedel toimunud avariis
sõitis palestiinlaste auto otsa Euroopa Liidu autole.
Politsei esindaja sõnul hukkus neli
Ein Fawari külast pärit palestiinlast.
EL personali seas inimohvreid polnud.
Iisraeli Liikluspolitsei uurijad saabusid õnnetuspaigale
ja käivitasid juhtumi suhtes juurdluse.
Iisraeli-Egiptuse piiril toimunud intsidendis avas Egiptuse sõdur tule
ehitustööliste pihta, kes piiritaral tavapärast hooldusremonti tegid.
Tõsiselt viga saanud iisraellane suri hiljem saadud haavadesse.
Esialgses juurdluses selgus, et hukkunud iisraellane
oli 15-aastane teismeline Lõuna-Iisraeli beduiinikülast,
kes töötas koos oma pereliikmetega.
IDF ja Kaitseministeerium
lubasid jätkata juhtunu asjaolude uurimist.
Egiptus võitleb väheasustatud, metsikul Siinail islamimässulistega,
kuid juhtumid piiril Iisraeliga on viimastel aastatel harvad olnud.
Teistel teemadel - Egiptuse relvajõud
pidasid Vene armeega esimesed sõjalised ühisõppused.
15. oktoobril alanud õppused pidid lõppema täna.
Õppustel osales ca 800 sõjaväelast mõlemast riigist, 10 soomusautot
ning 15 helikopterit ja reaktiivlennukit.
Vene ajalehe Izvestija teatel arutab Moskva Kairoga võimalust
avada Egiptuses õhubaas,
kuigi Egiptuse ametliku ajalehe Al Ahrami teatel
ütles Egiptuse presidendi esindaja, et välisbaase riiki ei lubata.
Egiptus peab Venemaaga kõnelusi
lendude taastamiseks oma Punase mere kuurortidesse.
Aasta eest tulistati alla
puhkajaid tagasi Peterburi toimetanud Vene reisilennuk.
NATO peasekretär Stoltenberg hoiatas,
et Süüriasse suunduvat Vene mereväe lahingugruppi
võidakse kasutada Moskva õhukampaania tõhustamiseks
piiramisrõngas Aleppo vastu ja kahtles Kremli lubaduses
töötada Süüria konflikti poliitilise lahendamise suunas.
Reedel Inglise kanali läbinud lahingugrupp koosneb
Venemaa ainsast lennukikandjast Admiral Kuznetsov, tuumaristlejast,
allveelaevatõrjealustest ja tugilaevadest,
mida tõenäoliselt saadavad allveelaevad.
Lahingugruppi võidakse kasutada Venemaa võimete tõhustamiseks
Süüria lahinguoperatsioonides
ja Aleppo vastu veel rohkemate õhurünnakute tegemiseks.
See tekitab tõsiseid küsimusi ja muret Venemaa lubaduse suhtes
töötada Süüria konflikti poliitilise lahendamise suunas.
Tihedamad Vene õhurünnakud süvendavad humanitaarkriisi Aleppos
mistõttu kutsume Venemaad
andma oma panust poliitilisse lahendusse,
jõustama vaherahu ja lõpetama Aleppo pommitamine.
Pärast NSVL-i lagunemist haruldane mereväemissioon
toob hävitajaid ja helikoptereid
ning ühineb Süüria rannikuvetes kümne teise Vene laevaga.
Lisaks hakkas NATO Stoltenbergi sõnul Türgist välja saatma
lennupõhise eelhoiatuse ja õhuruumi juhtimise süsteemi seirelennukeid,
et aidata USA koalitsioonil ISISega võidelda.
NATO peasekretäri teatel kasutatakse neid luures
õhurünnakute toeks ISISe objektide pihta.
Türgi toetatud mässulised haarasid viimase ööpäeva jooksul
Põhja-Süürias kontrolli kolme piirkonna üle.
See on osa Türgi operatsioonist
oma Süüria-äärse piiri puhastamiseks ISISe ja kurdi võitlejatest.
President Erdogan ütles laupäeval,
et Türgi toetatud jõud liiguvad ISISe hallatava al-Babi linna poole,
mis asub neist 15 km kaugusel Aleppo maakonna lääneosas.
Türgi pealetungist johtunud Süüria hoiatuses rõhutati,
et Türgi vägede viibimine Süüria territooriumil on vastuvõetamatu,
ohtlik eskalatsioon ja Süüria suveräänsuse jultunud rikkumine.
ISISe vastase võitluse teemal -
USA kaitseminister Ash Carter
ütles Pariisis ühisel pressikonverentsil Prantsuse kolleegiga,
et Washington ootab ISISe vastaste kampaaniate kattumist
Mosulis ja Raqqas, mis viitab, et kohe võib käivituda operatsioon
rühmituse pealinna isoleerimiseks Süürias.
Iraagi väed liiguvad juba 10. päeva Mosuli suunas
USA toetatud operatsioonis linna tagasivallutamiseks ISISelt.
Kampaania võib kesta nädalaid või kuid, sest graafik on paindlik.
Alustasime juba partneritega eeltööd Raqqa isoleerimise alustamiseks.
Siinse kohtumisega aitame luua kohalikke jõude, kes seda teevad.
See on meie kampaaniaplaani üks peamisi eesmärke -
hävitada ISISe "emakasvaja" Iraagis ja Süürias. Sihime selle poole.
Carter lisas, et edukaks pealetungiks Raqqale
on vaja võimekaid ja motiveeritud kohalikke jõude
ning ISISe püsivat kaotust ei saa saavutada väljasttulijatega.
Tema avaldus ühtis Obama valitsuse selja tagant juhtimise poliitikaga.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri